b'\n_START_ARTICLE_\nAlgirdas Jonas Ambrazas\n_START_PARAGRAPH_\nAlgirdas Jonas Ambrazas (1934\xc2\xa0m. vasario 11 d. Kaune\xc2\xa0\xe2\x80\x93 2016 m. liepos 20 d. Nidoje)\xc2\xa0\xe2\x80\x93 Lietuvos muzikologas, habilituotas humanitarini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\nBrolis Vytautas Ambrazas. 1958\xc2\xa0m. baig\xc4\x97 Lietuvos konservatorijos E. Balsio muzikos teorijos klas\xc4\x99. 1991\xc2\xa0m. apgyn\xc4\x97 disertacij\xc4\x85 \xe2\x80\x9eJuozas Gruodis ir lietuvi\xc5\xb3 kompozitori\xc5\xb3 mokyklos formavimasis" ir tapo menotyros daktaru._NEWLINE_1957\xe2\x80\x931959\xc2\xa0m. Lietuvos Radijo ir televizijos komiteto muzikos redaktorius. 1959\xe2\x80\x931964\xc2\xa0m. Vilniaus pedagoginio instituto d\xc4\x97stytojas. 1964\xe2\x80\x931968\xc2\xa0m. Lietuvos konservatorijos muzikos teorijos laboratorijos ved\xc4\x97jas. Nuo 1965\xc2\xa0m. Lietuvos konservatorijos d\xc4\x97stytojas, 1987\xe2\x80\x931998\xc2\xa0m. muzikos teorijos katedros ved\xc4\x97jas, nuo 1993\xc2\xa0m. Muzikologijos instituto mokslinis vadovas; nuo 1982\xc2\xa0m. profesorius._NEWLINE_1971\xe2\x80\x931975\xc2\xa0m. Lietuvos kompozitori\xc5\xb3 s\xc4\x85jungos muzikolog\xc5\xb3 sekcijos pirmininkas. 1991\xe2\x80\x931999\xc2\xa0m. Lietuvos mokslo tarybos narys. Para\xc5\xa1\xc4\x97 10 knyg\xc5\xb3, paskelb\xc4\x97 daugiau, kaip 100 straipsni\xc5\xb3. Skait\xc4\x97 prane\xc5\xa1imus ir paskaitas apie Lietuvos muzik\xc4\x85 ir muzikos gyvenim\xc4\x85 tarptautin\xc4\x97se konferencijose Latvijoje, Estijoje, Vokietijoje, Pranc\xc5\xabzijoje, Lenkijoje, Suomijoje, Rusijoje, Ukrainoje ir kitur._NEWLINE_1979\xe2\x80\x931992\xc2\xa0m. straipsni\xc5\xb3 rinkinio \xe2\x80\x9eMuzika\xe2\x80\x9c redakcin\xc4\x97s komisijos pirmininkas. Muzikos enciklopedijos (t.1, 2000\xc2\xa0m. vyr. redaktorius. Pareng\xc4\x97 spaudai J. Gruod\xc5\xbeio, K. Brundzait\xc4\x97s k\xc5\xabrini\xc5\xb3 ir ra\xc5\xa1t\xc5\xb3 rinkinius.'